Brocēnu vidusskolas Vecāku padomes sapulces

Protokols 2021./22. Nr.2

(tiešsaiste zoom platformā)

14.10.2021.

SĒDE SĀKAS: plkst. 18.00

PIEDALĪJĀS: Natālija Balode, Dita Dubulta, Kristīne Ķeire, Gita Kudiņa, Jolanta Lasmane, Kristīna Maslovska, Iveta Norkusa, Zane Sergejeva, Roberts Sipenieks, Iveta Vanaga, Liesma Vicinska, Zaiga Vilne, Mārtiņš Zemītis.

NEPIEDALĪJĀS: Gaida Circene, Baiba Mazrima, Kristīne Priede, Liāna Rimša, Mārīte Rubašenko, Ivo Sestulis, Inta Uzule-Rancāne, Maija Žulpa.

DARBA KĀRTĪBA:

1. Ievēlēt 2021./22. mācību gada vecāku padomes sapulces protokolistu.
2. Vecāku aktuālie jautājumi skolas vadībai
3. Direktores uzruna
4. Ierosinājums atjaunot Vecāku padomes reglamentu

**1.§**

**Par protokolista ievēlēšanu**

(G. Kudiņa, D. Dubulta)

Par vecāku padomes sapulces protokolistu D. Dubulta iesaka izvirzīt vecāku padomes locekli Z. Sergejevu.

**BALSOJUMS:**

Par: Pret: Atturas: 1 (Z. Sergejeva)

**NOLEMTS**: Par vecāku padomes 2021./22. mācību gada protokolistu iecelt Zani Sergejevu.

**2.§**

**Vecāku aktuālie jautājumi skolas vadībai**

(G. Kudiņa, D. Dubulta, N. Balode)

1. Informācija par Covid-19 testiem

Skolas direktore N. Balode informē par Covid-19 testu nodošanas kārtību. Secināts, ka problēma ir tā, ka skolai netiek ziņots par testēšanas rezultātiem, līdz ar to, skola nav laikus informēta, ja kādam no audzēkņiem ir konstatēts pozitīvs Covid-19. Risinājums – vecākiem jābūt ļoti atbildīgiem un jāziņo skolai nekavējoties, ja kādam no bērniem ir konstatēts pozitīvs Covid-19, lai skola spētu reaģēt laikus.

1. Par sadarbību un komunikāciju ar skolu/skolas vadību

Informācija saistībā ar skolas teritorijā nocirsto dzīvžogu (tūjām) pie jaunās skolas, kā arī par sudrabegles nociršanu pie dabaszinību ēkas. Vecāki, skolēni un skolotāji netika laikus informēti, līdz ar to radās daudz pārpratumu, negatīvu emociju un nepamatotu pārmetumu skolas direktorei.

N. Balode skaidro radušos situāciju un tās turpmākos risinājumus.

1. Par stundu izmaiņu sarakstu

Z. Sergejeva interesējas, kādēļ stundu izmaiņu saraksts ir pieejams tikai skolas mājaslapā un tikai kā Word dokuments pielikumā. Problēma ir tā, ka atsevišķu modeļu telefonos nevar atvērt Word dokumentus, līdz ar to skolēni nav informēti par stundu izmaiņām. Priekšlikums – nosūtīt izmaiņas e-klasē vai izveidot kā tabulu un tad publicēt mājaslapā.

D. Dubulta informē, ka tā var – izveidot saiti e-klasē vai tabulas veidā.

1. Par O. Ļitvinovas aiziešanu no skolas

Jautājumi par skolotājas/mācību pārzines O. Ļitvinovas aiziešanu no skolas. N. Balode informē vecāku padomi par pārmaiņām skolas vadībā un pienākumu pārdali starp skolotājiem:

Vivita Ķezbere – mācību pārzine sākumskolai un speciālajai izglītībai;

Marika Ulmane – mācību pārzine 5.-12. klasei;

Dita Dubulta – audzināšanas darbs;

Laura Miķelsone – metodiskais darbs.

Olita Ļitvinovai tika piedāvāta tālmācības programmas vadīšana un matemātikas skolotājas vieta abām 6. klasēm. Viņa pieņēma lēmumu aiziet no skolas.

No 18.10.2021. ar tālmācības programmas vadīšanu, koordinēšanu un informācijas tehnoloģijām darbosies Anete Milta. Līdz ar to, fiziskas stundas 8.-9. klasei turpmāk vadīs skolotāja M. Golubeva, bet vidusskolas klasēm arī turpmāk būs skolotāja A. Milta.

1. Par 6. klases matemātikas skolotāju trūkumu un to risinājumi

Z. Sergejeva interesējas, kāpēc kopš septembra 6. klasei nav pastāvīga matemātikas skolotāja. N. Balode informē, ka pēc rudens brīvlaika par 6. klašu matemātikas skolotāju strādās Blīdenes pamatskolas skolotāja matemātikas Daiga Plaude.

**3.§**

**Direktores informācija**

(N. Balode)

Direktore N. Balode informē par situāciju skolā un savu redzējumu attiecībā uz skolu:

1. Izstrādāta skolotāju atalgojuma tarifikācija šim mācību gadam.
2. Skolas iekšējās kārtības noteikumu labošana un papildināšana.
3. Tiek gatavoti pašvērtējumu ziņojumi skolas akreditācijai, kas notiks šajā mācību gadā.
4. Pilnībā pārveidots darba grafiks apkopējām, kā arī līdzīgi sadalīta kvadratūra.
5. Informācija par internāta ēku – stāvoklis ir ļoti bēdīgs, mēģinās rast risinājumu, meklēt finansējumu.
6. Par skolas muzeja direktori ievēlēta skolotāja M. Vīksna.
7. Tiks risināta problēma par siltumu skolā. Esošā situācija – vienā skolas galā ir karsti, otrā – ļoti auksti. Šī problēma skolā pastāv ļoti sen, direktore uzskata, ka tā nedrīkst būt un šis jautājums ir viena no prioritātēm.
8. Rudens brīvlaikā remontēs skolotājas V. Ķezberes klases telpu, kur likvidēs pelējumu.
9. Tiek risinātas problēmas tālmācībā.
10. Noticis pasākums “Kafija ar politiķiem”, kura laikā ieguvēji bija gan skolēni, gan skolotāji, gan aicinātie novada deputāti.
11. Skolas teritorijā, kur agrāk bija mazdārziņš, ir iestādītas sešas ābeles.
12. Direktore noteikusi mērķi – obligāti jāsaglabā vidusskola.

**4.§**

**Par vecāku padomes reglamentu**

(K. Maslovska)

Vecāku padomes locekle K. Maslovska ierosina pārskatīt vecāku padomes reglamentu, jo tas ir novecojis un vecāku padome pēc šī reglamenta nedarbojas. Nolemts sniegt priekšlikumus un atjaunot reglamentu, lai tas atbilstu esošajai situācijai.

SĒDE BEIDZAS: plkst. 19.30

Vecāku padomes vadītāja: Gita Kudiņa

Protokolēja: Zane Sergejeva